पिस प्वाइन्टलाई जुनियर फुटबल उपाधि
पिस प्वाइन्टले सातौं नेफ–ऋत कप अन्तरविद्यालय जुनियर यू–१६ फुटबल प्रतियोगिताको उपाधि जितेको छ । चाबहिल गणेशस्थान मैदानमा सोमबार फाइनलमा पिस प्वाइन्टले न्यु एरालाई ५–२ गोलले हरायो । पिस प्वाइन्टका राहुलकुमार योञ्जन र विशेष थिङले २–२, रामबहादुर बुढाथोकीले १ गोल गरे । न्यु एराबाट दुवै गोल पेम्बा तामाङले गरे । राहुल म्यान अफ द फाइनल घोषित भए ।
काठमाडौँ — पिस प्वाइन्टले सातौं नेफ–ऋत कप अन्तरविद्यालय जुनियर यू–१६ फुटबल प्रतियोगिताको उपाधि जितेको छ । चाबहिल गणेशस्थान मैदानमा सोमबार फाइनलमा पिस प्वाइन्टले न्यु एरालाई ५–२ गोलले हरायो । पिस प्वाइन्टका राहुलकुमार योञ्जन र विशेष थिङले २–२, रामबहादुर बुढाथोकीले १ गोल गरे । न्यु एराबाट दुवै गोल पेम्बा तामाङले गरे । राहुल म्यान अफ द फाइनल घोषित भए ।लुम्बिनी एकेडेमीले बोर्न स्काइलार्कलाई २–० ले हराउँदै तेस्रो स्थान हात पार्‍यो । लुम्बिनीको दुवै गोल आसिफ नेपालीले गरे । उनी नै म्यान अफ द म्याच चुनिए । उत्तरभेगीय शैक्षिक मञ्च र ऋत एकेडेमीद्वारा संयुक्त आयोजित प्रतियोगितामा न्यु एराका पेम्बा तामाङ उत्कृष्ट र साइन्टिस्ट राई उदीयमान खेलाडी भए । गोलरक्षकमा पिस प्वाइन्टका नीराजन देउवा, डिफेन्समा पिस प्वाइन्टका महेश राई र स्ट्राइकरमा पिस प्वाइन्टकै राहुलकुमार योञ्जन उत्कृष्ट भए ।विजेतालाई प्याब्सनका केद्रीय उपाध्यक्ष थकिनकुमार गुरुङ, ऋतका प्रिन्सिपल आनन्दकुमार यादव, नेफका अध्यक्ष नारायण रोका, सचिव टंककुमार चापागाईंलगायतले एक कार्यक्रमबीच पुरस्कृत गरे । ३० खेलाडी छनोटडेनमार्कमा हुने दाना कप जुनियर फुटबल प्रतियोगिताका लागि यसै प्रतियोगिताबाट ३० खेलाडी छनोट गरिएको छ । जुलाई २२ देखि २७ सम्म हुने प्रतियोगिताका लागि ३० खेलाडीको नाम नेफका अध्यक्ष नारायण रोकाले सार्वजनिक गरे । प्रतियोगितामा गरेको प्रदर्शनका आधारमा खेलाडी छनोट गरिएको नेफले जनाएको छ ।छनोट खेलाडीमा छहारीका अरुण लामा र सम्राट तामाङ, बृहस्पति विद्यासदनका एलेन डंगोल, प्रेम अधिकारी, गोरक्ष सुवेदी र अग्रिमजंग बस्नेत, पिस प्वाइन्टका राहुलकुमार योञ्जन, अभय घिमिरे, प्रज्ञान राई, मनीष कार्की, नीराजन देउवा, रामबहादुर बुढाथोकी, महेश राई र विशेष थिङ, एनआईसी एकेडेमीका आर्यब श्रेष्ठ, अनिश जोशी, प्रदेश पाण्डे, गौरव खड्का र युङद्रुङ वाङगेल गुरुङ, लुम्बिनीका असिप नेपाली, फ्युजन एकेडेमीका विराट खड्का र अनिल तामाङ, न्यु एराका अल्सन राई, नवीन थापा र आयुश बराम, प्रारम्भका अजय कार्की, निर्माण तामाङ, अनिमेश ढुंगाना र सुरज दनुवार छन् ।२८ खेलाडीलाई छात्रवृत्तिऋतका प्रिन्सिपल आनन्दकुमार यादवले उत्कृष्ट २८ खेलाडीलाई ६० हजार रुपैयाा बराबरको प्लस टु अध्ययनका लागि छात्रवृत्ति प्रदान गरेका छन् ।छात्रवृत्ति पाउनेमा एनआईसीका अनिश जोशी, प्रदेश पाण्डे, गौरवबहादुर खड्का र युङद्रुङ वाङगेल गुरुङ, पशुपति मित्र माविका प्रशान्त श्रेष्ठ र सुवास मग्रान्ती, बोर्न स्काइलार्कका सिजन शेर्पा, आदित्य शाह, मनोज बस्नेत र प्रतीक थापा, पिस प्वाइन्टका अभय घिमिरे, मनीष कार्की, सक्षम बान्तवा राई र शिवहरि विक, न्यु एराका नवीन थापा र अल्सन राई, लुम्बिनीका असिफ नेपाली, रविन बुढाथोकी र अनमोल तामाङ, बृहस्पतिका अग्रिमजंग बस्नेत, गोरक्षजंग सुवेदी र सुदन श्रेष्ठ, फ्युजन एकेडेमीका विराट खड्का र अनिल तामाङ, सांग्रिलाका समिर खड्का, छहारीका निशान तामाङ र अरुण लामा तथा नोब्सका जीवन बोगटी छन् । 